ועדת החוץ והביטחון, כנסת 19, פרוטוקול מספר 8, 2013-07-08 12:00

אביגדור ליברמן: רבותיי, בוקר טוב.

אביגדור ליברמן: אנחנו במסגרת הוועדה המשותפת, מליאה - - -

מירי פרנקל-שור: לא, לא, לא, ועדת החוץ והביטחון.

אביגדור ליברמן: מליאה?

קריאה: כן.

מירי פרנקל-שור: כן.

אביגדור ליברמן: אוקיי.

נסים זימבר: זו ועדה פתוחה, כן?

אביגדור ליברמן: זו לא פתוחה, זו ועדת חוץ וביטחון.

מירי פרנקל-שור: - - - היא פתוחה.

מירי פרנקל-שור: לפי תקנון הכנסת, דיוני חקיקה הם פתוחים.

אביגדור ליברמן: נושא הדיון הוא חקיקה, הצעת חוק לשינוי סדרי עדיפויות לאומיים, סעיף 71, שזה תיקון חקיקה ספציפי, הנוגע לחוק התכנון והבנייה.

אביגדור ליברמן: יותר מדויק זה הפרטת המתקנים הביטחוניים, בעיקר תעשיות, וכל ההשלכות.

אביגדור ליברמן: משרד האוצר נמצא בדיון?

ואדים גודון: כן, בוודאי.

אביגדור ליברמן: אוקיי.

אביגדור ליברמן: אז אנחנו, כרגע - - -

מירי פרנקל-שור: כדאי שהממשלה תציג את החוק.

אביגדור ליברמן: כן.

אביגדור ליברמן: מי נציג הממשלה?

אביגדור ליברמן: מי - - -

מירי פרנקל-שור: מי מציג מטעמכם את הצעת החוק?

אביגדור ליברמן: אתה?

ואדים גודון: כן.

אביגדור ליברמן: אוקיי.

ואדים גודון: טוב, שמי ואדים גודון, אגף התקציבים, משרד האוצר.

ואדים גודון: אני, בקצרה, אציג איזשהו תהליך - - - עד עכשיו, ולמה המדינה מבקשת את הצעת החוק.

ואדים גודון: במסגרת הבעיות התזרימיות, הבעיות התקציביות של חברת תע"ש, המדינה ניסתה מספר מהלכים.

ואדים גודון: בין המהלכים האלה המדינה ניסתה לעשות הבראה, המדינה ניסתה לעשות מיזוג בשנים שונות.

ואדים גודון: בשנתיים וחצי האחרונות המדינה נמצאת בתהליך של הפרטת תע"ש, כאשר לפני כשנה הושגו הסכמים עם העובדים.

ואדים גודון: ההסכמים מוכנים ברמת "הפסיקים" עם העובדים ועם ההסתדרות.

ואדים גודון: המדינה השיגה הבנות עם משרד הביטחון, אם כי ההבנות האלה שונו לפני כשנה.

ואדים גודון: אבל בשנה האחרונה מיפינו את הבעיות ואז הושגו ההבנות עם משרד הביטחון.

ואדים גודון: ובשנה האחרונה המדינה התחילה לעסוק בכל הנושא של מקרקעין, להסדיר את המקרקעין לקראת ההפרטה.

ואדים גודון: עכשיו, במסגרת הסדרת המקרקעין גילינו שהקרקעות שתע"ש יושבת עליהן, וחלק מהן אמורות לעבור לרוכש במסגרת ההפרטה, הן לא עברו הליך סטטוטורי רגיל, בלי אישור תב"עות, לצורך העניין, אלא עברו הליך ולמב"י, דרך הוועדה למתקנים ביטחוניים.

ואדים גודון: עכשיו, ברגע שהחברה הזאת תופרט וברגע שהיא תהפוך לחברה פרטית, הרוכש יצטרך לעשות, אם הוא ירצה לעשות איזשהו שינוי קטן – ודיברנו על זה – אפילו להוסיף סככת עישון או להוסיף איזשהו קרוואן או לעשות שינוי הכי קטן במתקן, הוא יצטרך לכך שתהיה לו תב"ע מאושרת.

ואדים גודון: והיום אין תב"עות.

ואדים גודון: ולכן אנחנו, בתיקון הזה, מה שאנחנו באנו ואנחנו מבקשים מהוועדה ומהכנסת לתת - - -

נסים זימבר: לעקוף את התב"ע.

ואדים גודון: לא, לא, אנחנו לא מבקשים לעקוף את התב"ע.

ואדים גודון: אנחנו מבקשים לתת פרק זמן של 7 שנים פלוס שנה אחת.

ואדים גודון: אנחנו מבקשים פרק זמן של שמונה שנים לצורך הסדרת כלל המקרקעין שיהיו אצל הרוכש, כך - - -

שאול מופז: יודעים מי הרוכש?

שאול מופז: יש רוכש?

ואדים גודון: לא, עדיין אין רוכש.

ואדים גודון: אחר כך אני אסביר את התהליך, מי יעשה את ההסדרה – חלק מההסדרה המדינה תעשה, חלק הרוכש יעשה – כך שהמקרקעין יהיו מוסדרים מבחינה חוקית ומבחינת תהליכים סטטוטוריים רגילים.

ואדים גודון: ובעוד שמונה שנים, למעשה, או שהקרקע הזאת תהיה מוסדרת לכל דבר ועניין, כמו קרקע פרטית ורגילה, אזרחית, או שלמעשה תהיה בלתי חוקית ואז הרוכש יצטרך לתת את הדין.

נסים זימבר: על איזה סדר גודל מדובר?

אביגדור ליברמן: שנייה, אנחנו עוד לא בשלב של השאלות.

אביגדור ליברמן: מישהו מטעם הממשלה עוד רוצה?

אביגדור ליברמן: מישהו ממשרדי הממשלה רוצה להוסיף משהו?

אביגדור ליברמן: בבקשה, רק תציג את עצמך.

נסים זימבר: שמי עורך הדין נסים זימבר, סגן היועץ המשפטי במשרד הביטחון.

נסים זימבר: אנחנו פועלים בשיתוף עם משרד האוצר ותע"ש וכולם כדי לבנות מהלך של הפרטה.

נסים זימבר: אנחנו בשלבים די סופיים.

נסים זימבר: צריכה ליפול החלטה עוד אצל שר האוצר לגבי אם יוצאים להפרטה או לא.

נסים זימבר: אבל הסעיף הזה הוא סעיף קריטי מבחינת יכולת ההפרטה של החברה.

נסים זימבר: כלומר, אם לא יאושר הסעיף הזה, ההנחה היא שלא ניתן יהיה להפריט את החברה – זו ההבנה המשפטית שלנו, של היועץ המשפטי למערכת הביטחון.

נסים זימבר: היות וזה גם לא טבעי שאנחנו נסכים לכזה דבר, כלומר חברה שנמצאת בתהליכי הפרטה, הסעיף הזה אומר שהחברה כבר לא שייכת למערכת הביטחון ואין לנו השפעה ממשית עליה במהלך ההפרטה, אבל עדיין קבעו פרק זמן מסוים שבמהלכו עדיין יכירו בהיתרי הבנייה שניתנו בעבר לצורך המשך הפעילות השוטפת שלה.

נסים זימבר: אחרת, לא ניתן יהיה לקיים שם את הפעילות - - -

אביגדור ליברמן: זאת לא ההבנה שלי, לפחות.

אביגדור ליברמן: אז תודה לך.

נסים זימבר: זו המשמעות של הסעיף מבחינתנו.

נסים זימבר: מבחינתנו, כל עוד אין את הסעיף הזה החברה לא תוכל להמשיך לפעול.

נסים זימבר: כלומר, היא לא תוכל להמשיך לפעול בהיותה מופרטת, כי היא לא תהיה שלוחה אחרת, ואם היא לא שלוחה אחרת כל התכניות שם, לא יאשרו שם, אין שם תכנית - - -

אביגדור ליברמן: הבנו את עמדתך.

נסים זימבר: מה שרציתי רק לבקש, נעשה שינוי במשרד הביטחון ולכן כתוב: אושר בידי אגף הבינוי.

נסים זימבר: זה לא צריך להיות אגף הבינוי, אלא אושר בידי משרד הביטחון, כי נעשתה אצלנו רפורמה.

נסים זימבר: יש כאן תיקון טכני.

נסים זימבר: כלומר, אם זה יאושר נבקש להוריד את המילים: "באגף הבינוי" ולכתוב "בידי משרד הביטחון", כי זה אגף אחר במשרד הביטחון, שינו את - - -

אביגדור ליברמן: תודה.

נסים זימבר: תודה.

אביגדור ליברמן: מי עוד נציג ממשלה פה?

אביגדור ליברמן: מישהו היה.

קריאה: לא, לא.

קריאה: לי היה להוסיף אבל - - -

אביגדור ליברמן: זה מה שהתכוונת.

אביגדור ליברמן: אוקיי.

אביגדור ליברמן: אני מבקש כרגע מהיועצים המשפטיים, עורך הדין תומר רוזנר.

תומר רוזנר: כן.

אביגדור ליברמן: היועץ המשפטי של ועדת הפנים והגנת הסביבה.

תומר רוזנר: אנחנו, קודם כל, חולקים על העניין שזהות המחזיק קובעת את מהות המתקן הביטחוני, ושאם לא יאושר הדבר הזה או חברה ממשלתית לא תוכל לפעול, רחמנא ליצלן; יש לנו כבר ניסיון של הפרטות קודמות של חברות ממשלתיות שעוסקות בעניינים ביטחוניים: תע"ש מגן וכולי, ולא היה צורך בתיקון הזה.

תומר רוזנר: החשש הגדול שעולה בתיקון הזה הוא באמת מכך שהנדל"ן שמדובר בו, ובמקרה הספציפי הזה של תע"ש, למרות - - -

אביגדור ליברמן: אנחנו, כרגע, מדברים רק על חברת תע"ש, ספציפית.

תומר רוזנר: למרות שהחוק - - -.

תומר רוזנר: החוק הוא מאוד כללי.

קריאה: לא, התיקון מדבר על כלל חברות - - -

נסים זימבר: החוק לא מדבר על חברת תע"ש, אלא באופן כללי.

מירי פרנקל-שור: החוק מדבר על כל - - -

נסים זימבר: הוא באופן כללי.

נסים זימבר: הוא לא מדבר רק על חברת תע"ש.

ואדים גודון: חברה ממשלתית שהופרטה.

תומר רוזנר: כל חברה ממשלתית שתופרט, לרבות התעשייה האווירית, רפא"ל וכולי, כל מה שנמצא על הפרק בימים אלה.

אביגדור ליברמן: אוקיי.

נסים זימבר: סליחה, הכוונה היא לחברות שכמובן שהיו להן מתקנים ביטחוניים.

נסים זימבר: כלומר, לא - - -

אביגדור ליברמן: מאה אחוז.

תומר רוזנר: אז כך שיש ניסיון מן העבר שמוכיח שאין צורך בדבר הזה, לכאורה.

תומר רוזנר: ייתכן שיש צורך בדבר הזה, אבל צריך לדון בו לפרטיו במובנים אחרים, כפי שבשיחה מוקדמת הובן.

תומר רוזנר: הנושא המטריד בהצעה הזאת הוא הנושא שמתייחס לאפשרות שייווצר פה מצב כמו שהיה בהפרטה של בזק, שהפריטו חברה שיש לה עשרות דונמים של נדל"ן, שבזמנו שימשו למרכזיות של בזק ועכשיו בעצם משמשות למטרות נדל"ניות אחרות.

תומר רוזנר: במקרה של תע"ש מדובר בחברה שיש לה עשרות אלפי דונמים בהחזקה שלה במקומות שונים בארץ, והחשש הזה - - -

אביגדור ליברמן: תודה, עורך הדין תומר רוזנר.

אביגדור ליברמן: תודה.

אביגדור ליברמן: אני רק רוצה להבהיר עוד פעם: כשמדברים על חברת תע"ש צריך להבין שמדובר בקרקעות מן היקרות במדינה.

אביגדור ליברמן: קודם כל, אנחנו מדברים על תע"ש.

אביגדור ליברמן: כמה שלפחות לי ידוע, זה גם מדובר במתקן שם, ברמת השרון, וגם בטירת הכרמל על חוף הים.

ואדים גודון: ברשותך, אני אתייחס לזה אחר כך.

אביגדור ליברמן: ואם מישהו פה רוצה לחלק מתנות, קרקע שאתה הופך אותה למתקן ביטחוני והוא יבנה פה בלי תב"ע, עשרות בנייני יוקרה, שם, על חוף הים או במרכז רמת השרון, ויקבל – אני יודע – תמורה של אחד ל-100, זה נראה לי קצת - - -

ואדים גודון: זאת לא המטרה.

ואדים גודון: אפשר?

אביגדור ליברמן: אז אני ארצה שתתייחסו עכשיו.

אביגדור ליברמן: אני גם לא מבין את השבע פלוס אחת.

אביגדור ליברמן: אין שום צורך בפלוס אחת.

אביגדור ליברמן: אתם רוצים לתת לי שבע שנים?

אביגדור ליברמן: שבע שנים.

אביגדור ליברמן: לעשות עוד שנה נוספת שזה באישור – אני יודע – יושב ראש ועדת חוץ וביטחון או שר הביטחון, זה סתם לחשוף אותם ללחצים של כל מיני שתדלנים וכל מיני אינטרסנטים.

אביגדור ליברמן: שבע שנים?

אביגדור ליברמן: שבע שנים, מספיק.

אביגדור ליברמן: אין צורך בהארכה לשנה נוספת.

אביגדור ליברמן: אני כבר אומר לכם מראש.

אביגדור ליברמן: אז בבקשה.

ואדים גודון: אוקיי.

ואדים גודון: אז אני, ברשותכם, אתן סקירה של איזה קרקעות קיימות ועל איזה קרקעות אנחנו מדברים, ואחרי זה הלשכה המשפטית תיתן את ההיבט המשפטי של האמירות שהיו פה, עכשיו.

ואדים גודון: עכשיו, קודם כל, תע"ש, היום, נמצאת, היא פרוסה על כלל הארץ, היא פרוסה על - - -

אביגדור ליברמן: מהנגב ועד טירת הכרמל.

ואדים גודון: לא, מהנגב ועד - - -

אביגדור ליברמן: עד קריית שמונה, בעצם.

אביגדור ליברמן: עד קריית שמונה.

ואדים גודון: במסגרת ההפרטה אנחנו מדברים רק על ארבע חטיבות קרקע, שאמורות לעבור לרוכש פוטנציאלי.

ואדים גודון: קודם כל, נתחיל מקרקע מהצפון לדרום: בצפון זה נצרת עילית, זה מפעל יצחק.

ואדים גודון: הוא אמור להיות מופרט, ואמור לעבור לרוכש.

ואדים גודון: אני מדרים.

ואדים גודון: אחר כך, טירת הכרמל.

ואדים גודון: זו גם חטיבה שאמורה להיות מופרטת, ואמורה לעבור לרוכש.

אביגדור ליברמן: מה המיקום ומה השטח שלה, בטירת הכרמל?

ואדים גודון: בטירת הכרמל – שטח בסדר גודל של 400 דונם.

ואדים גודון: המיקום זה על חוף הים.

ואדים גודון: על כביש 2, על חוף הים.

קריאה: 240 דונם, סליחה.

אביגדור ליברמן: יש הבדל גדול.

אביגדור ליברמן: 400 או 240?

קריאה: - - - ויכוח, כמובן.

אביגדור ליברמן: מה?

קריאה: יש ויכוחים, יש ויכוחים.

קריאה: יש שם מחנה צמוד.

קריאה: זה צריך להיות ביחד - - -

ואדים גודון: לא, זה יחד עם המחנה הצבאי, סליחה.

ואדים גודון: בלי המחנה הצבאי זה 240 דונם.

ואדים גודון: אם כי רשות מקרקעי ישראל ביקשה להעביר את השטח הזה למקום אחר.

ואדים גודון: יש שלוש חלופות שהמדינה בוחנת יחד עם רשות מקרקעי ישראל, ויכול להיות שהמפעל הזה יועתק למקום אחר, כיוון שרשות מקרקעי ישראל רוצה לקדם שם, יש לו תכנית.

ואדים גודון: אני מדרים.

ואדים גודון: שטח נוסף שתע"ש יושבת היום, זה למעשה רמת השרון.

ואדים גודון: המדינה לא מתכוונת להשאיר לתע"ש שום דבר מהשטח של רמת השרון.

ואדים גודון: כלומר, לתע"ש יישאר אפס שטח.

ואדים גודון: המדינה מתכוונת להעתיק את כל שטחי רמת השרון לרמת בקע בנגב.

ואדים גודון: לשם כך כבר מתבצעות פעולות.

ואדים גודון: אנחנו עובדים מול רשות מקרקעי ישראל, אנחנו עובדים מול כל גורמי הממשלה הרלבנטיים.

אביגדור ליברמן: כמה השטח שם?

ואדים גודון: 6,400 דונם, השטח של רמת השרון.

ואדים גודון: רמת השרון אמורה, כולה, לעבור לרמת בקע בנגב.

ואדים גודון: יש לנו חילוקי דעות עם תע"ש.

ואדים גודון: תע"ש חושבת - - -

אביגדור ליברמן: כשאתה מפריט את הקרקע הזאת ברמת השרון, עוברת - - -

ואדים גודון: נשארת במדינה.

ואדים גודון: לא, הקרקע נשארת במדינה.

ואדים גודון: תע"ש מקבלת שכירות עד לשנת 2020, עד שהיא צריכה לעבור לרמת בקע בנגב.

ואדים גודון: זה מעוגן במערכת הסכמית מול הרוכש.

שאול מופז: אתה מעכב את ההעברה שלה לרמת בקע.

שאול מופז: זה היה צריך כבר להתבצע.

ואדים גודון: אנחנו סיכמנו עם העובדים, עוד לא חתמנו על ההסכמים.

ואדים גודון: מה שאמרתי, אנחנו עוד לא חתמנו על ההסכמים, אבל בהסכמים עם העובדים העובדים הסכימו לעבור לרמת בקע.

אביגדור ליברמן: אבל הקרקע חוזרת לרשות מקרקעי ישראל.

ואדים גודון: זו קרקע של רשות מקרקעי ישראל כבר היום, והיא נשארת ברשות מקרקעי ישראל.

אביגדור ליברמן: אוקיי.

אביגדור ליברמן: היא לא עוברת לרוכש.

ואדים גודון: היא לא עוברת לרוכש בשום פנים ואופן.

אביגדור ליברמן: אוקיי.

ואדים גודון: יש עוד שתי חטיבות קרקע שנשארות בתע"ש, אנחנו לא נוגעים בהן, וזה הבנות חדשות מלפני שנה עם משרד הביטחון: קרקע 209 וקרקע גבעון נשארות קרקעות של רשות מקרקעי ישראל, של המדינה - - -

אביגדור ליברמן: לא הבנתי, עוד פעם.

ואדים גודון: יש עוד שתי חטיבות קרקע במרכז הארץ שתע"ש יושבת עליהן, מה שנקרא שטח 209, ליד בית שמש, ושטח גבעון ליד רמלה, זה שתי חטיבות קרקע שנשארות במדינה, נשארות במשרד הביטחון - - -

קריאה: לא מופרטות.

ואדים גודון: החטיבות האלה לא מופרטות.

אביגדור ליברמן: אוקיי.

ואדים גודון: בנוסף לזה, יש עוד חטיבת קרקע מאוד גדולה – רמת בקע.

ואדים גודון: היא פרוסה על 52 אלף דונם.

ואדים גודון: הקרקע הזאת תועבר לרוכש, כאשר אנחנו בדיונים עם רשות מקרקעי ישראל איזה בדיוק זכויות יינתנו, אם יעוגנו בהסכמים, ואיך בדיוק כל ההסכם הזה יראה – בין הרוכש לבין המדינה.

אביגדור ליברמן: והקרקע בטירת הכרמל חוזרת גם למדינה.

ואדים גודון: הקרקע בטירת הכרמל או שהיא חוזרת למדינה, ורשות מקרקעי ישראל מקדמת שם תכניות בינוי, מה שיש לו; או שתע"ש נשארת שם, ואין שום תכניות בינוי.

ואדים גודון: כלומר, זה שתי החלופות.

ואדים גודון: אין חלופות אחרות.

ואדים גודון: אם יימצא הכסף להעתיק אותן, הן יועתקו, וכנראה יימצא הכסף כי רשות מקרקעי ישראל רוצה - - - כסף מתקבולי שיווק.

אביגדור ליברמן: אוקיי.

אביגדור ליברמן: תודה.

הראלי מזרחי: רק אם אפשר להבהיר את מהות התיקון.

הראלי מזרחי: התיקון לא מתייחס לזכויות בקרקע שיועברו לרוכש, זו לא הכוונה.

הראלי מזרחי: כל מה שהתיקון עושה נועד להכשיר את המבנים הקיימים לאותו מועד שבו תהיה הפרטה.

הראלי מזרחי: כי החוק, כמו שהוא כתוב היום, קובע שמתקנים ביטחוניים הם מתקנים של חברות ממשלתיות.

הראלי מזרחי: ברגע שהחברה מופרטת, המתקן הוא כבר לא מתקן ביטחוני, ולכן הוא יוצא מחוץ לחוק - - -

אביגדור ליברמן: טוב, זה סלע המחלוקת.

הראלי מזרחי: כן.

הראלי מזרחי: אני גם רוצה להדגיש: התיקון לא מאפשר בינוי חדש, הוא לא מאפשר בנייה של מתקנים חדשים.

הראלי מזרחי: כל מה שהתיקון עושה זה אומר שהמבנים הקיימים יוכשרו, ושיהיה - - -

אביגדור ליברמן: הוא מכשיר.

נסים זימבר: לא, הוא מאפשר.

נסים זימבר: הוא מאפשר.

תומר רוזנר: ודאי שהוא מאפשר, זאת המטרה שלו.

הראלי מזרחי: רציתי להבהיר - - -

מירי פרנקל-שור: אבל אם יש שינויים, יש לו את הקרקע.

אביגדור ליברמן: רק תציגי עוד פעם את עצמך.

הראלי מזרחי: אני הראלי.

הראלי מזרחי: אני מהלשכה המשפטית במשרד האוצר במחלקת - - - התיקון מאפשר הכשרה של מבנים קיימים, ושינויים – בנייה של מתקן בתוך מתקן.

הראלי מזרחי: הוא לא מאפשר בנייה של מתקנים חדשים, וזה כתוב במפורש בתיקון.

הראלי מזרחי: המטרה היא שברגע שיש הפרטה, המתקנים האלה לא יהפכו להיות לא חוקיים.

הראלי מזרחי: זו המטרה.

הראלי מזרחי: מכיוון שהם כבר לא בתוך - - - יוצאו מחוץ לחוק.

אביגדור ליברמן: ברור.

אביגדור ליברמן: העמדה ברורה.

אביגדור ליברמן: כן.

נסים זימבר: אני אנסה להרחיב, אני עכשיו מבין את כוונתה.

נסים זימבר: תראה, לגבי כל המתקנים הביטחוניים, מלפני שנתיים וחצי יש נהלים חדשים לגבי בנייה של מתקנים גם בתוך מחנות צבא.

נסים זימבר: והנהלים האלה יחולו כמו על מחנה צבאי.

נסים זימבר: כלומר, אם אני בונה בתוך מחנה צבאי, אני יכול לעשות בנייה שהיא לא בנייה משמעותית; ואם הבנייה משמעותית צריך להעביר תכניות, כמו בכל מחנה צבאי.

נסים זימבר: אבל הכוונה היא שבתקופה הזאת של השנים הם יוכלו להמשיך ולפעול, ואם יצטרכו לבנות עוד מבנה ועוד מתקן, אנחנו, דרך משרד הביטחון, יצטרכו לאשר להם את המתקנים האלה, ודרך הוועדה למתקנים ביטחוניים.

נסים זימבר: זו הכוונה - - -

אביגדור ליברמן: לא דרך הוועדה המחוזית.

נסים זימבר: דרך הוועדה למתקנים ביטחוניים.

נסים זימבר: זה מעין סעיף פטור, אבל היום הוא קצת יותר מצומצם, ודי כובלים את ידינו.

נסים זימבר: בזה אני מסכים איתה – אין כאן שום דבר שמדבר על זכויות קנייניות.

נסים זימבר: אין כאן.

נסים זימבר: זה יצטרך להיסגר במסגרת הוועדה להפרטה, במסגרת הסכמים לגבי רשות מקרקעי ישראל, לגבי הזכויות במקרקעין.

נסים זימבר: אין פה כוונה - - -

אביגדור ליברמן: תודה.

אביגדור ליברמן: ברור.

אביגדור ליברמן: עורך הדין תומר רוזנר.

תומר רוזנר: קודם כל, כפי שאמרתי בתחילת הדברים, אנחנו חולקים על העמדה שבנייה שנעשתה על ידי גורם מסוים כדין, הופכת להיות בלתי חוקית בגלל שאותו אדם, נגיד, עוזב את הקרקע.

תומר רוזנר: נתנו מספר דוגמאות גם ליועצים המשפטיים.

תומר רוזנר: ואני חושב שדי ברור שגם אם אדם בנה על פי תכנית מסוימת והתכנית השתנתה, הבנייה שלו לא הופכת להיות בלתי חוקית ויהרסו לו את הבנייה.

תומר רוזנר: כך שלגבי הכשרת מבנים קיימים זה - - - קשה לומר שיש צורך בתיקון הזה.

תומר רוזנר: לגבי בנייה נוספת, אכן, כפי שאמר עורך הדין נסים זימבר, מדובר באיזשהו נוהל שמסדיר בנייה בתוך מתקנים ביטחוניים קיימים, אבל, כפי שהיושב ראש אמר, אין התייחסות לנושא של שינוי יעוד, מה יקרה במצב של שינוי יעוד, מה קורה במצבים אחרים.

תומר רוזנר: וכפי שמתברר, אנחנו חושבים שראוי להסדיר את הנושא הזה במסגרת התיקון.

אביגדור ליברמן: תודה.

אביגדור ליברמן: בבקשה, רק תציגי את עצמך.

אפרת דון יחיא: אפרת דון יחיא, מהלשכה המשפטית במשרד הפנים.

אפרת דון יחיא: חוות הדעת שלנו, שעל בסיסה גם יצאנו לתיקון החקיקה הזה, זה שעם השינוי של זהות המחזיק יש לנו קושי משפטי.

אפרת דון יחיא: זה על רקע מצב של, למשל: התאזרחות של נח"ל.

אפרת דון יחיא: היה מדובר באותם המבנים, אותם התושבים.

אפרת דון יחיא: אבל עם האזרוח, חוות הדעת המשפטית הייתה שצריך לאשר את המצב החוקי גם לפי חוק התכנון והבנייה בתכנית רגילה.

אפרת דון יחיא: ולכן חשבנו שהדרך להבטיח שלא יהיה מצב ביניים, שאין להם חוקיות במקום, זה התיקון הזה שנותן להם את תקופת הביניים.

אפרת דון יחיא: בנוסף, יש לנו גם צורך בשינויים מינוריים, קטנים ומצומצמים.

אפרת דון יחיא: ביחס לנושא הזה, כמו שכבר עורך הדין נסים זימבר אמר, מכיוון המדינה, כבר תקופה ארוכה, עובדת לפי נוהל ולמ"ב, מאז פסק הדין בעניין הושעיה.

אפרת דון יחיא: וגם בולמ"ב יש כללים, ולא כל דבר מתאשר, ונבחנת הסטייה מהתכניות המאושרות.

אפרת דון יחיא: הקושי נוצר רק ביחס למקרה שלפי פרק הולמ"ב אם יש פטור מהיתר, פטור לחלוטין שלא צריך להגיע לולמ"ב.

אפרת דון יחיא: ואת זה הבטחנו, במסגרת תיקון החקיקה, שגם במקרה שיש פטור, יש חובה לפנות באמצעות מערכת הביטחון לולמ"ב.

אפרת דון יחיא: וזה, אנחנו חושבים - - -

אביגדור ליברמן: תודה.

נסים זימבר: יש תקדים - - -

אביגדור ליברמן: סליחה, סליחה, חבר הכנסת נסים זאב.

מאיר אורן: מאיר אורן, היועץ המשפטי של תע"ש.

מאיר אורן: כמו שעולה כאן בדיון, גם המשפטנים, בינם לבין עצמם, חלוקים בדעה האם ההפרטה של החברה, והחדילה שלה מלהיות חברה בבעלות ממשלתית מאיינת את המעמד החוקי שיש למתקנים שלה או לא.

מאיר אורן: ודבר אחד ברור זה שהחברה, וכנראה גם מי שיבוא לרכוש אותה, לא יכול להיות במצב של חוסר ודאות משפטי – האם המתקנים שבהם הוא פועל הם חוקיים או לא חוקיים.

מאיר אורן: ולכן את אי הוודאות הזאת צריך להסיר.

מאיר אורן: ולמיטב הבנתי, מה שהחוק הזה עושה, הוא אומר בעצם שהמתקנים האלה, יישמר מעמדם כמתקנים ביטחוניים שהוקמו כדין למשך תקופה של שבע שנים, ועל ידי כך נותנים פרק זמן, שלטעמי ובהכירי את הליכי התכנון והבנייה במדינת ישראל, הוא קצר ואולי קצר מדי כדי להכין תב"ע ולהביא את המתקנים למצב שיש ודאות, שניתן להמשיך ולפעול במתקנים האלה.

מאיר אורן: ואם צריך לעשות בהם שינויים והתאמות תעשייתיים במהלך התקופה הזאת, ניתן לעשות את הדבר הזה.

אביגדור ליברמן: תודה.

אביגדור ליברמן: שני האחרונים – נציג משרד האוצר ועורך הדין תומר רוזנר.

ואדים גודון: רק להשלים משהו.

ואדים גודון: לשאלתך, עורך הדין תומר רוזנר, לגבי תע"ש מגן: תע"ש מגן, הקרקע לא הועברה לרוכש.

ואדים גודון: כלומר, המפעל נמכר, אבל הקרקע לא הועברה לרוכש.

ואדים גודון: לכן, אין לנו תקדים.

ואדים גודון: אין לנו איזה משהו לבדוק מה היה קודם.

אביגדור ליברמן: תודה.

אביגדור ליברמן: עורך הדין תומר רוזנר.

תומר רוזנר: שוב, הנושא העיקרי שלא מקבל התייחסות בתשובות הממשלה הוא הנושא של שינוי הייעוד, כפי שאדוני היושב-ראש דיבר עליו, כדי למנוע את מה שנקרא, במירכאות, ספקולציות נדל"ניות, כאלה ואחרות.

תומר רוזנר: ולכן לא ניתן מענה לנקודה הזאת, אלא נאמר שזה דבר שיוסדר מחוץ לחוק, מה שנקרא.

הראלי מזרחי: גם חשוב לי להגיד שיש הסדרה של הדבר הזה, ויש כוונה להסדיר את הדבר הזה בדיון ממש שמתקיים - - -

אביגדור ליברמן: אם יש כוונה, למה לא להכניס את זה לחוק?

הראלי מזרחי: בגלל שהמקום להסדיר מענה מטעמים ספציפיים זה לא בתוך חוק התכנון והבנייה, זה בתוך חוזים ספציפיים.

הראלי מזרחי: וכשיש לנו מדיניות כללית של מועצת - - -

אביגדור ליברמן: אז למה כל כך דחוף?

אביגדור ליברמן: למה זה כל כך דחוף, כרגע, להעביר את הליך החקיקה?

הראלי מזרחי: - - - מומנטום להפרטה, וכדי לא לתקוע את - - -

תומר רוזנר: - - -

אביגדור ליברמן: תודה.

אביגדור ליברמן: עכשיו, חברי הכנסת.

אביגדור ליברמן: חבר הכנסת שאול מופז, צריך להתייחס.

שאול מופז: תראו, ראשית, יש פה נושא שבעיניי הוא נושא חשוב, וזה כל סוגיית ההפרטה, שהיא עומדת להחלטה, ואני מבין שהדבר הזה הוחלט לגבי תע"ש.

שאול מופז: אני רק לא יודע ולא עודכנו מי זה הקונה.

שאול מופז: אני מבין שאין עדיין חוזה, אלא זה תהליך שעבר את - - -

הראלי מזרחי: עוד לא עברה החלטה.

תומר רוזנר: עוד לא התחיל.

ואדים גודון: עוד לא עברה - - -

תומר רוזנר: עוד לא התחיל תהליך.

שאול מופז: אז אם זה לא עבר החלטה, אז לוח הזמנים הוא אחר.

שאול מופז: כלומר, זה לא לוח זמנים שיש כבר חוזה וצריך.

שאול מופז: אני בדעה, וזו הסיבה שגם החלטנו בזמנו לעבור לרמת בקע, שכל הסוגיה ההונית שקשורה לאדמות המדינה, זה דבר שצריך לחזור למדינה.

שאול מופז: הקרקע, בסופו של דבר, בכל סוג של חקיקה שאתם רוצים להתקדם בה, היא צריכה להוביל לכך שהקרקע היא בבעלות המדינה.

שאול מופז: עכשיו, נשאלת השאלה: מה יעשו?

שאול מופז: הלוא עם אותן קרקעות שיש עליהן מבנים שעברו את כל התהליכים, הולמ"ביים ואחרים, ועכשיו עוברים תהליך של הפרטה ורוצים שהמבנים האלה ימשיכו לתפקד במסגרת תע"ש.

שאול מופז: אני חושב שהם יעברו או למעמד של שכירות או לכל מעמד אחר, ובתנאי שהחוקיות שלהם תאושר, גם לתקופה קודמת וגם לעתיד.

שאול מופז: וזה חלק מהנושאים שצריך להחליט עליהם בתהליך ההפרטה: מהו המעמד של הקרקע, שעליו יש מבנים שהולכים להיות מופרטים במסגרת תע"ש או כל ארגון אחר.

שאול מופז: אני חושב שהדבר הנכון הוא דמי שכירות.

שאול מופז: הקרקע לעולם צריכה להיות קרקע של המדינה, וצריך את זה לחזק בהיבט הזה על מנת לא ליצור פה מצב ספקולנטי, שמישהו בא וקונה איזו חברה, ובסוף עינו נתונה בקרקע בלבד ולא בחברה.

שאול מופז: וזאת, לדעתי הנקודה.

שאול מופז: לכן, אני גם תמה על השאלה: למה זה כל כך דחוף באמת.

שאול מופז: מדוע צריך להעביר את זה מחר בבוקר.

שאול מופז: אם זה בשביל להכין את התזכיר לצורך ההפרטה, זה עניין אחד; אם זה לצורך חתימה על חוזה, זה עניין אחר.

שאול מופז: אני מבין שאנחנו לא במצב הזה.

שאול מופז: וגם הסיפור הזה של שבע ועוד אחד הוא לא ברור.

שאול מופז: אני, בכל מקרה, מתנגד.

שאול מופז: אני חושב שזה יהיה מאוד לא נכון לתת לקרקע הזו שינוי יעוד.

שאול מופז: נאמר: אוקיי, מי שקנה מבנה של תע"ש, הוא גם קונה את הקרקע של אותו מבנה.

שאול מופז: זאת דעתי.

אביגדור ליברמן: טוב, תודה.

אביגדור ליברמן: חבר הכנסת נסים זאב.

נסים זימבר: רציתי רק לדעת אם יש תקדים להליך כזה בעבר.

נסים זימבר: זאת אומרת, זה משהו שהוא תקופת ביניים.

נסים זימבר: שבעצם, מצד אחד, אם אתה הולך בהליך רגיל צריך תב"ע, ודאי, אין פה שאלה.

נסים זימבר: מאידך גיסא, כל עוד שזה מתקן צבאי, אז ההגדרה שלו תעשייתי.

נסים זימבר: אז ההגדרה שלו היא שונה לגמרי.

נסים זימבר: כי אני גם לא רואה שזה דבר שהולך, יוצא לדרך.

נסים זימבר: אולי זה רעיון.

נסים זימבר: זאת אומרת, מדברים על דבר שהוא אולי מתוך רצון שאנחנו, כולנו, רוצים להגיע אליו, אבל אני לא רואה את הדרך לכך.

נסים זימבר: זאת אומרת שהוא התחלה.

אביגדור ליברמן: תודה.

אביגדור ליברמן: חבר הכנסת מאיר פרוש.

מאיר פרוש: מה שאני מבקש לשאול זה האם אותן חברות הן חברות שהן משותפות ממשלה?

מאיר פרוש: זה פרטי?

מאיר פרוש: לממשלה יש חלק בדירקטוריון?

מאיר פרוש: רוב - - -

אביגדור ליברמן: לא, לא, זה ממשלתי לגמרי.

מאיר פרוש: ממשלתי לגמרי?

אביגדור ליברמן: אתם יכולים להתייחס לשאלתו של חבר הכנסת נסים זאב?

ואדים גודון: אנחנו לא מכירים תקדים שחברה ממשלתית ביטחונית הופרטה.

ואדים גודון: זו פעם ראשונה שזה אמור לקרות.

ואדים גודון: ולכן אנחנו רוצים לתת את פרק זמן הביניים הזה כדי לתת לחברה יכולת - - - את המקרקעין שלה.

ואדים גודון: זה דבר אחד.

אביגדור ליברמן: לא מקרקעין אלא מבנים.

אביגדור ליברמן: כל הנושא של הבינוי.

ואדים גודון: כן, כן.

צביקה קרמן: להסדיר את התב"ע.

קריאה: - - - נכונה.

ואדים גודון: את החוקיות של הבינוי.

צביקה קרמן: להסדיר את התב"ע, לא את המקרקעין.

אביגדור ליברמן: כן.

ואדים גודון: אכן.

ואדים גודון: נכון.

צביקה קרמן: הסוגיה הנכסית היא סוגיה אחרת.

צביקה קרמן: היא לא פה על השולחן.

אביגדור ליברמן: אוקיי.

ואדים גודון: נכון.

ואדים גודון: עכשיו, לגבי שינוי יעוד: התיקון המוצע לא מדבר בכלל על זכויות.

ואדים גודון: לא מדברים פה על זכויות: מה קורה כשקרקע מפונה, מה קורה אם קרקע תפוסה, האם זו חקירה כזאת או חקירה אחרת.

ואדים גודון: כלומר, הדברים האלה אמורים להיות מוסדרים או במסגרת החלטת הפרטה או במסגרת מעטפת הסכמית של אותו רוכש מול - - -.

ואדים גודון: יש הרי החלטות של מועצת מקרקעי ישראל, שבהחלטות האלה, נניח, היום קיימת החלטה 1245 שמדברת על שינוי, מה קורה עם שטח, פחות מ-20 דונם, מה קורה כשיש שינוי יעוד.

ואדים גודון: האם מחזיק הקרקע נהנה מזה, וכמה הוא נהנה מזה.

ואדים גודון: כמה כסף הוא אמור לקבל.

אביגדור ליברמן: תודה.

אביגדור ליברמן: חבר הכנסת מרדכי יוגב, רצית משהו?

אביגדור ליברמן: תשמע, אני יכול להגיד את עמדתי: לי לא נראה כל הסיפור.

אביגדור ליברמן: אני מאוד רוצה בהחלט לעזור ולהפריט את תע"ש, לראות אם הפיילוט הזה יעבוד או לא.

אביגדור ליברמן: כל עוד הסוגיה של שינוי הייעוד, אתה יודע, חוזה פני עתיד – אנחנו משתמשים בביטוי הזה הרבה פעמים.

אביגדור ליברמן: כל עוד זה לא מוסדר ולא מופיע בצורה ברורה בחקיקה הזאת, ולא להשאיר את זה למשא ומתן עתידי עם הרוכש או להשאיר את זה ליד המקרה, לכל מיני הסכמים.

ואדים גודון: - - - זה בסוף הסדרה של רשות מקרקעי ישראל מול המדינה.

אביגדור ליברמן: תקשיב, אני רוצה שהנושא הזה יעלה באופן ברור, פה, בחקיקה, שאנחנו נאשר.

אביגדור ליברמן: כרגע, לטעמי, לפחות, אני לא רואה אפשרות לאפשר את החוק הזה בצורה כזאת.

ואדים גודון: אולי כדאי שיופיע פה ייעוץ וחקיקה של משרד המשפטים, והיועץ המשפטי של רשות מקרקעי ישראל - - -

אביגדור ליברמן: יש פה כבר חמישה יועצים משפטיים.

אביגדור ליברמן: מה עוד צריך?

אביגדור ליברמן: כמה יועצים משפטיים צריך להביא?

ואדים גודון: לא, שיסבירו.

ואדים גודון: שינוי יעוד – אי אפשר לעגן שינוי יעוד - - - בחקיקה ראשית.

קריאה: אפשר גם אפשר.

נסים זימבר: השאלה אם אתם יכולים להגיע למצב שיש את הקונה, ואתם כבר - - -

אביגדור ליברמן: תקשיב, התקדים - - -

ואדים גודון: אנחנו האחרונים.

ואדים גודון: אדוני היושב-ראש וחברי הכנסת, משרד האוצר הוא האחרון שרוצה לתת פה לספקולנטים להתעשר על קרקע של משלם - - - ישראל.

ואדים גודון: אנחנו האחרונים שרוצים לעשות את זה.

ואדים גודון: אנחנו להיפך, אנחנו רוצים לתת ודאות לרוכש, אנחנו רוצים לתת ודאות למדינה, כך שהוא יתמחר נכון את ההפרטה, והמדינה תקבל ומשלם המיסים יקבל הכי הרבה - - -

אביגדור ליברמן: תמורה הכי גבוהה.

ואדים גודון: תמורה הכי גבוהה.

אביגדור ליברמן: תשמע, מה שקרה בפועל בכל ההפרטות האחרונות: אנשים רכשו, רוב החברות הממשלתיות, לא הביטחוניות, לא על מנת לקנות פעילות, לא לייצר מקומות עבודה, אלא לקחת קרקע, לעשות שינוי יעוד ולבנות שם.

ואדים גודון: אנחנו הפקנו לקחים מזה - - -

אביגדור ליברמן: ואני חושב שעד היום הניסיון מר.

ואדים גודון: נכון, נכון, זה נכון מאוד.

ואדים גודון: ואנחנו הפקנו לקחים, ולכן אנחנו רוצים לעשות מערכת הסכמית עם רשות מקרקעי ישראל לפני שאנחנו עושים הפרטה.

ואדים גודון: אנחנו נסגור עם רשות מקרקעי ישראל מה קורה אם יש יעוד, מה קורה אם אין יעוד.

קריאה: - - -

נסים זימבר: אתם לא צריכים את החוק בשביל לעשות את העסקה.

ואדים גודון: זכות קניינית זה לא - - -

נסים זימבר: - - - החוק אחרי שאתם עושים - - -

אביגדור ליברמן: חבר הכנסת נסים זאב, סליחה.

אביגדור ליברמן: תודה.

אביגדור ליברמן: חבר הכנסת עמר בר לב.

נסים זימבר: - - - שהדברים יותר מוגדרים.

עמר בר-לב: אני בהחלט מסכים איתך, יושב הראש, להתנגד להצעה הזאת.

עמר בר-לב: אני רק אוסיף – אולי זה נאמר לפני שבאתי ואני מתנצל – מה לזה ולחוק ההסדרים?

עמר בר-לב: זאת אומרת, יש כאן סדרה של שאלות מורכבות, שהן לא קשורות לחוק ההסדרים.

עמר בר-לב: אז אם מישהו רוצה להגיש איזושהי - - -

אביגדור ליברמן: לא, זה מישהו תופס טרמפ.

עמר בר-לב: זה ודאי לא קשור לנושא הזה.

עמר בר-לב: ולכן אני מצטרף להתנגדות.

מרדכי יוגב: שאלה של טעם בכל זאת:

מרדכי יוגב: למה בהעברת קרקע ממפעל ביטחוני או מתע"ש, למה שלא תעבור חזרה דרך המדינה, דרך רשות מקרקעי ישראל?

מרדכי יוגב: ומאותו רגע יש רוכש, רוצה - - -

אביגדור ליברמן: חבר הכנסת מרדכי יוגב, תודה.

אביגדור ליברמן: הגישה שלי מאוד פשוטה: קודם תסדירו את כל הסוגיה הזאת עם רשות מקרקעי ישראל.

אביגדור ליברמן: כשיהיה לך - - -

שאול מופז: - - -

אביגדור ליברמן: מה?

שאול מופז: זה לא הוכן טוב.

אביגדור ליברמן: אחרי שתסדירו את כל הסוגיה הזאת, בין המדינה לרשות מקרקעי ישראל, תחזרו, אנחנו נשקול.

אביגדור ליברמן: למה צריך קודם חקיקה, ואחר כך תלכו להסדיר את העניין עם רשות מקרקעי ישראל?

ואדים גודון: אני אגיד לך: כי חקיקה זה לא תהליך פשוט, חקיקה זה תהליך מורכב.

אביגדור ליברמן: חקיקה זה תהליך הכי פשוט.

אביגדור ליברמן: תהליך הכי מורכב, ממה שאני הכרתי, זה רשות מקרקעי ישראל.

ואדים גודון: - - - מורכב.

ואדים גודון: אנחנו מכירים את זה.

ואדים גודון: אנחנו, בשנה האחרונה - - -

אביגדור ליברמן: ויש לי הרבה שנות ניסיון, כולל זה שהייתי יושב ראש מועצת מינהל מקרקעי ישראל.

אביגדור ליברמן: אז אני יכול להגיד לך כיושב ראש מועצת מינהל מקרקעי ישראל לשעבר: אין דבר יותר מורכב ממינהל מקרקעי ישראל.

אביגדור ליברמן: אז מה שאני מבקש כרגע, אנחנו לא הולכים לאשר, לא הולכים לדון.

אביגדור ליברמן: קודם תסדירו את העניין מול רשות מקרקעי ישראל, אחר כך תחזרו לפה.

מירי פרנקל-שור: השאלה האם הוועדה תשוב ותדון בנושא - -

תומר רוזנר: בשבועיים הקרובים, בעצם.

מירי פרנקל-שור: - - בשבועיים הקרובים, לפני אישור חוק ההסדרים.

מירי פרנקל-שור: או אם - - -

אביגדור ליברמן: אני לא רואה שום קשר לחוק ההסדרים.

אביגדור ליברמן: אני לא הבנתי - - -

מירי פרנקל-שור: אז צריך לפצל.

אביגדור ליברמן: אוקיי, אז צריך לפצל את זה מחוק ההסדרים.

תומר רוזנר: לא צריך להצביע על זה.

נסים זימבר: זה קשור להפרטת תע"ש וחוק ההסדרים.

נסים זימבר: הממשלה החליטה שהפרטת תע"ש זה חלק מהיכולת שלה להביא מקורות לצורך ההתייעלות במשק.

תומר רוזנר: זה לא בשנתיים - - -

נסים זימבר: אז זה קשור.

נסים זימבר: זה מאוד חשוב שזה יהיה בחוק ההסדרים, אדוני.

נסים זימבר: אם לא, אני חושב שהפרטת תע"ש הולכת ומתרחקת - - -

תומר רוזנר: לא מדובר בשנת התקציב הנוכחית או הבאה.

ואדים גודון: לא, הנושא הזה נמצא בנתיב הקריטי, ולכן באנו וביקשנו - - -

אביגדור ליברמן: סליחה, עוד פעם, אני משתדל להבין ואני לא מבין.

אביגדור ליברמן: אנחנו, כרגע, הולכים לאשר תקציב עד סוף שנת 2014.

ואדים גודון: נכון.

אביגדור ליברמן: אנחנו כבר באמצע שנת 2013.

אביגדור ליברמן: אתה אומר: עוד לא יצא בכלל להפרטה.

אביגדור ליברמן: איך זה קשור לתקציב?

ואדים גודון: לא.

ואדים גודון: ברשות הוועדה, במסגרת כלל תהליך ההפרטה אנחנו עושים מספר מהלכים.

ואדים גודון: אחד המהלכים זה כל הנושא של מימון הביניים של חברת תע"ש.

ואדים גודון: בשנים 2011 ו-2012 באנו מספר פעמים לוועדת הכספים לבקש הלוואת בעלים לחברת תע"ש כי החברה הזאת כושלת, וכי החברה הזאת מתקשה לשלם משכורות לעובדיה, וההלוואה הזאת אושרה.

ואדים גודון: עכשיו, סביר להניח, במידה ואנחנו נצא עכשיו להפרטה, והכוונה לצאת להפרטה, אנחנו צריכים לסגור גם הסכמי מימון ביניים עד להפרטה שצריכה להיות עכשיו, וגם כל ההסכמים של - - -

אביגדור ליברמן: ההחלטה על ההפרטה התקבלה כבר?

קריאה: עדיין לא.

ואדים גודון: ההחלטה אמורה להתקבל.

קריאה: לא.

ואדים גודון: לא, עוד לא התקבלה.

אביגדור ליברמן: אז חבר'ה, תקשיבו, אני לא מתכוון לדון.

אביגדור ליברמן: קודם שתתקבל החלטה.

אביגדור ליברמן: תסדירו את הנושא עם רשות מקרקעי ישראל, ותחזרו לכאן, לא יום לפני זה, ונצטרך לפצל את זה מחוק - - -

מירי פרנקל-שור: אז נפצל לפי סעיף, עכשיו.

אביגדור ליברמן: כן.

מירי פרנקל-שור: לפי סעיף 84(ב) לתקנון - - -

אביגדור ליברמן: תקריאי לי את הפרוטוקול, שנדע על מה אנחנו.

מירי פרנקל-שור: "ועדה רשאית, באישור הכנסת, לפצל הצעת חוק שהועברה אליה אחרי הקריאה הראשונה, לשתי הצעות חוק או יותר, כך שיובאו כהצעות חוק נפרדות לקריאה השנייה ולקריאה השלישית.

מירי פרנקל-שור: הצעת הפיצול תונח על שולחן הכנסת עם דברי הסבר, ויפורטו בהם החלקים מנוסח הצעת החוק שאושר בקריאה הראשונה, שייכללו בכל אחת מהצעות החוק הנפרדות לפי סעיפים, נושאים או תקופות".

מירי פרנקל-שור: משמעות הדבר שהוועדה צריכה לקבל החלטה על הפיצול - - -

תומר רוזנר: הפיצול מתוך חוק ההסדרים, שהוא החוק הראשי שכאילו מתוכו - - -

אביגדור ליברמן: מאה אחוז.

נסים זימבר: אדוני, יש לי בקשה: אם אפשר לדחות את ההחלטה, אחרי - - -

מירי פרנקל-שור: שנייה.

מירי פרנקל-שור: והפיצול צריך לבוא לאישור מליאת הכנסת.

מירי פרנקל-שור: זו הפרוצדורה.

ואדים גודון: אפשר בבקשה לדחות את ההחלטה על פיצול.

ואדים גודון: אנחנו צריכים להודיע לשר האוצר שזאת מטרת הוועדה - - -

נסים זימבר: אם אפשר לדחות את ההחלטה על הפיצול.

נסים זימבר: כשנבוא מוכנים עם ההסכם עם רשות מקרקעי ישראל, כמו שביקש אדוני.

שאול מופז: אז שיסירו את ההצעה שלהם.

מירי פרנקל-שור: לא, לא.

שאול מופז: שיסירו את ההצעה שלהם.

מירי פרנקל-שור: עורך הדין נסים זימבר, שלא תטעה, אם הוועדה לא מפצלת, לא יהיה לך אחר כך סעיף שמונח בוועדה להמשך עבודה.

נסים זימבר: הבנתי.

מירי פרנקל-שור: אוקיי?

נסים זימבר: הבנתי, עורכת הדין מירי פרנקל-שור.

נסים זימבר: בסדר.

אביגדור ליברמן: כמו שאמרנו:

אביגדור ליברמן: הזכות לרוויזיה שמורה למשרד האוצר.

אביגדור ליברמן: כרגע, זאת ההחלטה.

מירי פרנקל-שור: - - - להצביע.

ואדים גודון: אפשר לבקש אולי - - -

אביגדור ליברמן: לא, אי אפשר לבקש.

אביגדור ליברמן: אני מבקש להצביע על ההחלטה הזאת - - -

נסים זימבר: שנפצל.

מירי פרנקל-שור: כן.

אביגדור ליברמן: לפצל את זה.

אביגדור ליברמן: לפצל, אחד, ואני אומר מה המשמעות:

אביגדור ליברמן: אני מוכן לדון על הצעת החוק הזאת אחרי שתתקבל החלטה על הפרטה.

אביגדור ליברמן: הרי באים ולוחצים עלינו להכניס את זה לחוק ההסדרים.

אביגדור ליברמן: אומרים: הפרטה, הפרטה.

אביגדור ליברמן: החלטה על הפרטה עוד לא התקבלה.

אביגדור ליברמן: כל הנושא של המקרקעין לא הוסדר עם רשות מקרקעי ישראל, ואנחנו צריכים מראש להכשיר את כל המהלך.

אביגדור ליברמן: הדבר הזה פשוט לא רציני.

נסים זימבר: אני יכול להוסיף משפט אחד, אדוני?

אביגדור ליברמן: כן.

נסים זימבר: יש פה מן אשליה שנכנס יותר כסף לקופה, כשאנחנו לא רואים את ההתחלה של הנושא הזה.

נסים זימבר: אז בעצם משרד האוצר אומר: יש לי עוד הכנסות, תראו מאיפה זה מגיע.

ואדים גודון: כן, אנחנו יכולים להסביר גם מאיפה.

ואדים גודון: אני לא - - -

נסים זימבר: אבל זה תאורטי, זה לא נקודתי.

ואדים גודון: אנחנו רוצים לפנות את רמת השרון.

ואדים גודון: כדי לפנות - - - התהליך הזה.

נסים זימבר: אני אומר לך אם - - -

ואדים גודון: אנחנו כבר עכשיו - - -

אביגדור ליברמן: סליחה, בזה הסתיים הדיון.

אביגדור ליברמן: מי בעד ההצעה?

מירי פרנקל-שור: הצעת הפיצול.

אביגדור ליברמן: כמו שהיא הקריאה, עורכת הדין מירי פרנקל-שור.

אביגדור ליברמן: הצבעה בעד הצעת פיצול פרק ט', סעיף 71 - תכנון ובנייה - מתקן ביטחוני - מחוק ההסדרים.

אביגדור ליברמן: מתוך הצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013– 6 נגד – אין נמנעים – אין ההצעה נתקבלה.

עמר בר-לב: כולם.

עמר בר-לב: פה אחד.

אביגדור ליברמן: פה אחד.

אביגדור ליברמן: תודה.